**3/2023.(I.24.) KOCB számú határozat**

A Kulturális, Oktatási és Civil Bizottság a *„Javaslat a Szombathelyi Tankerületi Központhoz tartozó általános iskolák 2023/2024. tanévre vonatkozó felvételi körzetének véleményezésére”* című előterjesztést megtárgyalta és az SZMSZ 52. § (2) bekezdésének 20. pontja alapján egyetért azzal, hogy a Közgyűlés a nemzeti köznevelésről szóló 2011. évi CXC. törvény 50. § (8) bekezdése, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 24. § (1a) bekezdése alapján a Szombathelyi Tankerületi Központhoz tartozó általános iskolák 2023/2024. tanévre vonatkozó iskolakörzeti beosztását az előterjesztés melléklete szerinti tartalommal javasolja meghatározni.

**Felelős**: Putz Attila, a Kulturális, Oktatási és Civil Bizottság elnöke

Dr. Nemény András polgármester

 Dr. László Győző alpolgármester

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2023. január 26.